DE CORNEILLE DE SCHEPPER. 165 



dont nous avons esté grandement joyeux. Peu après est venu nostre saws ; 

 nous apportant aulcuns présentz de la part du Grand Turcq , sçavoir, au 

 seigneur Iliérosnie ung sacq de cuir dans lequel estoient dix mille aspres 

 qui font en nostre monnoye deux mille escus, ilem ung bassin d'argent, et 

 ung pot avec deux gobbeletz semblablement d'argent, item la robbe de 

 dessus qu'il appellent capthan, de velour entresmeslé de drap d'or et celle 

 de dessoubz du mesme; et à moy ung sacq de cuir avecq cincq mille as- 

 pres, qui font mille escus, avecq une robbe de dessus de drap d'or mesié 

 de velour; au seigneur Vespasien de Zara, une robbe de dessus quasy 

 semblable, et je ne sçays combien d'aspres , mis dans ung peu de linge; 

 à noz serviteurs aulcuns acoustrument de damas de vil pris. Acoustrez 

 desdicts acoustruments, sommes venuz vers Imbrahim Bassa, et après luy 

 avoir baisé la main , nous sommes assis. Jonus Begk estoit illecq présent. 

 Nous l'avons en premier lieu remercié des robbes qu'il nous avoit en- 

 voyées. Après il commença déclarer comment, par nostre beau parler, 

 nous avions impétré la paix pour le roy Ferdinande, nostre maistre; que 

 plusieurs ambassadeurs avoient audict effect esté dépeschés, mais que nous 

 estions les premiers qui l'avions seu obtenir; que ceste paix ne dureroit 

 dix ou vingt ans, mais perpétuellement, du nioings aussy longtemps que 

 nous vouidrions, et que la garderions; que tout ce d'hostillité que s'avoit 

 commis es limites , cesseroit pour l'advenir ; car il disoit avoir receu lettres 

 par lesquelles il estoit adverly que les noslres avoient assailly les Turcqz et 

 principallement les Croacques, lesquels estoient neultres; que maintenant 

 telles choses cesseroyent; que désormais ne se feroit tort à personne d'une 

 seule gheline ' ou d'ung œuf; qu'on ne se debvoit s'esmerveiller des hostil- 

 litez qui jusques lors s'estoyent exercées, veu que l'on n'auroit encore 

 rien arresté, et qu'en temps de trefves l'on est ordinairement accoustumé 

 de comeclre plusieurs rudesses; que ce que le roy Ferdinande avoit au 

 royaulme d'Hongrie, luy demeureroit, et s'il pouvoit faire quelque ap- 

 poinctement avecq le roy Jean , que le Grand Turcq l'approuveroit et con- 

 flrmeroit; qu'on avoit donné tout pouvoir à Aloisio Grity pour ordonner 

 des limites et frontières audict royaulme, et qu'en somme ce estoit ce 



' Poule, du latin ^a2ma. 



